***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΣΟΥΝΙΟ – ΑΘΗΝΑΪΚΗ ΡΙΒΙΕΡΑ**

**ΚΥΡΙΑΚΗ 05/10/25**

**ΠΡΟΓΡΑΜΜΑ ΗΜΕΡΗΣΙΑΣ ΕΚΔΡΟΜΗΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας στις 07:00) και στις 07:15 αναχωρούμε με ενδιάμεση στάση για το ακρωτήριο του Σουνίου. Ο επιβλητικός Ναός του Ποσειδώνα – ένα από τα θαυμάσια δημιουργήματα της Χρυσής εποχής του Περικλή, δεσπόζει επιβλητικός στην άκρη της Αττικής χερσονήσου με θέα το απέραντο γαλάζιο του Αιγαίου. Αποτελεί τη μία εκ των τριών γωνιών του ιερού τριγώνου της αρχαιότητας και η μυστηριακή αύρα και έλξη μαγνητίζει κάθε επισκέπτη. Η στρατηγικής σημασίας θέση του Σουνίου εκτός από την μακραίωνη ιστορία μας φανερώνει και την ομορφιά των περιοχών εκείνων που δοξάστηκαν όσο λίγες στο πέρασμα των αιώνων. Στη συνέχεια θα ακολουθήσουμε τη παραλιακή οδό της Αθηναϊκής Ριβιέρας που εντυπωσιάζει τον εκδρομέα με την ειδυλλιακή φυσική ομορφιά της, τους όρμους και το βραχώδες τοπίο: Σαρωνίδα, Ανάβυσσος, Λαγονήσι, Βάρκιζα, Λίμνη Βουλιαγμένης, Γλυφάδα και η ιστορία ολόκληρης της μεταπολεμικής Ελλάδας περνάει μπροστά από τα μάτια μας. Πολιτικές εξελίξεις, πολιτιστικά δρώμενα και αέρας κινηματογράφου μας αφηγούνται τις ένδοξες στιγμές μιας ολόκληρης εποχής. Το απόγευμα θα αναχωρήσουμε για τη Πάτρα, άφιξη το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
| **ΕΝΗΛΙΚΕΣ** | **ΦΟΙΤΗΤΕΣ** | **ΠΑΙΔΙΑ** |
| **28 €** | **23 €** | **18 €** |

**ΠΕΡΙΛΑΜΒΑΝΟΝΤΑΙ:**

* Η μεταφορά με το πούλμαν
* Αρχηγός εκδρομής

**ΣΗΜΕΙΩΣΕΙΣ:**

* **Προκαταβολή για κράτηση θέσης 10 €. Εξόφληση έως 2 ημέρες πριν την αναχώρηση**

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.